SPECIFIKACIJA PONUDE ZA NABAVU ODVLAŽIVAČA ZA POTREBE 
HRVATSKOG PRIRODOSLOVNOG MUZEJA

1. PODACI O NARUČITELJU
Naziv naručitelja: Hrvatski prirodoslovni muzej
Adresa: Demetrova ulica 1, 10000 Zagreb
OIB: 53150371536
E-mail: info@hpm.hr
2. PREDMET NABAVE
Predmet nabave je isporuka, doprema, montaža, puštanje u rad i osiguravanje funkcionalnosti sustava za odvlaživanje zraka za prostor anexa Hrvatskog prirodoslovnog muzeja ukupnog volumena približno 2.000 m³.
Predmet nabave uključuje nabavu uređaja odnosno sustava za odvlaživanje, pripadajuće opreme, potrebne instalacije i opremu za kontinuirani rad te puštanje sustava u funkciju.
CPV oznaka: 42512000-8 – Klimatizacijski uređaji
3. OPIS I TEHNIČKA SPECIFIKACIJA PREDMETA NABAVE
Prostor za koji se nabavlja sustav za odvlaživanje ima približan volumen od približno 2.000 m³.
Trenutačni uvjeti u prostoru su približno:
· temperatura zraka: 20 °C
· relativna vlažnost zraka: oko 75 % RV
· prostor ima ventilacijski sustav
· prostor ima klimatizacijski sustav.
Svrha nabave je smanjenje postojeće relativne vlažnosti zraka te osiguravanje stabilnih mikroklimatskih uvjeta u prostoru.
Ponuđeni uređaj odnosno sustav mora omogućiti postupno snižavanje relativne vlažnosti zraka te održavanje relativne vlažnosti na ciljanoj vrijednosti koju odredi naručitelj.
Minimalni tehnički zahtjevi
Ponuđeni uređaj odnosno sustav mora ispunjavati najmanje sljedeće zahtjeve:
· namijenjen profesionalnoj ili industrijskoj uporabi
· dimenzioniran za prostor ukupnog volumena približno 2.000 m³
· mogućnost kontinuiranog rada
· mogućnost rada pri temperaturi prostora od približno 20 °C
· pripadajući odgovarajući sustav za kontinuirano praćenje relativne vlažnosti zraka i temperature
· mogućnost podešavanja i održavanja željene relativne vlažnosti zraka
· mogućnost održavanja relativne vlažnosti zraka u rasponu od najmanje 45 % do 60 % RV
· automatski nastavak rada nakon prekida i ponovne uspostave električnog napajanja
· odgovarajuće zaštite za siguran rad uređaja
· antracit boja (prema zahtjevu Naručitelja)

Kapacitet odvlaživanja
Ponuditelj je obvezan navesti kapacitet odvlaživanja ponuđenog uređaja odnosno ukupnog sustava pri sljedećim radnim uvjetima:
temperatura zraka: 20 °C ± 5 °C
relativna vlažnost zraka: 75 % RV ± 5 %
Kapacitet odvlaživanja mora biti izražen u l/24 h.
Ako proizvođač ne navodi kapacitet odvlaživanja točno pri navedenim uvjetima, ponuditelj mora dostaviti podatak za najbliže usporedive uvjete rada te odgovarajuće obrazloženje.
Kapacitet naveden samo pri uvjetima koji značajno odstupaju od stvarnih uvjeta rada, primjerice pri 30 °C i 80 % RV, neće se samostalno smatrati dovoljnim dokazom odgovarajućeg kapaciteta.
Dimenzioniranje sustava
Ponuditelj je odgovoran za odgovarajuće dimenzioniranje ponuđenog sustava.
Ponuđeni sustav mora biti projektiran i dimenzioniran tako da može smanjiti postojeću relativnu vlažnost od približno 75 % RV te održavati ciljanu relativnu vlažnost od 50–55 % RV, uz temperaturu prostora od približno 20 °C.
Ponuda može obuhvatiti:
· jedan uređaj ili
· više uređaja koji zajedno čine funkcionalni sustav za odvlaživanje.
Ako ponuditelj procijeni da je za postizanje traženih uvjeta potrebno više uređaja, dužan je ponuditi cjelovito rješenje.
4. OBILAZAK I PREGLED PROSTORA
Radi pravilnog dimenzioniranja sustava, ponuditeljima će biti omogućen obilazak i pregled prostora prije dostave ponude.
Ponuditelj je obvezan prije dostave ponude upoznati se s uvjetima prostora, položajem predviđenog mjesta ugradnje, mogućnostima priključenja električne energije, mogućnostima odvodnje kondenzata te postojećim ventilacijskim i klimatizacijskim sustavom.
Obilazak prostora provest će se prema prethodnom dogovoru s kontakt osobom naručitelja.
Dostavom ponude smatra se da je ponuditelj upoznat sa svim uvjetima relevantnima za izvršenje predmeta nabave.
5. OBVEZE PONUDITELJA
Ponuditelj je obvezan u sklopu ponude dostaviti tehničko rješenje koje mora sadržavati najmanje:
· naziv i proizvođača ponuđenog uređaja odnosno sustava
· oznaku modela
· broj i raspored ponuđenih uređaja, ako se nudi više uređaja
· kapacitet odvlaživanja pri navedenim ili usporedivim radnim uvjetima
· protok zraka izražen u m³/h
· nazivnu i maksimalnu električnu snagu
· potrebne električne priključke
· razinu buke
· radni temperaturni raspon
· dimenzije i masu uređaja
· način odvodnjavanja kondenzata
· opis sustava regulacije relativne vlažnosti
· preporučeni način održavanja
· podatke o jamstvu
· podatke o ovlaštenom ili osiguranom servisu u Republici Hrvatskoj.
Uz ponudu je potrebno dostaviti tehničke listove, katalog proizvođača ili drugu odgovarajuću tehničku dokumentaciju iz koje su vidljive tražene karakteristike ponuđenog uređaja odnosno sustava.
6. UKLJUČENE USLUGE
U ponuđenu cijenu moraju biti uključeni svi troškovi potrebni za potpuno funkcionalno rješenje, uključujući:
· isporuku na lokaciju naručitelja
· dopremu i unošenje uređaja
· postavljanje uređaja
· montažu potrebne opreme
· spajanje i instalaciju, ako je potrebno
· opremu potrebnu za kontinuirano odvodnjavanje kondenzata
· puštanje sustava u rad
· provjeru funkcionalnosti
· podešavanje sustava na ciljanu relativnu vlažnost
· obradu uređaja u antracit boju
· obuku zaposlenika naručitelja za rukovanje sustavom
· dostavu uputa za uporabu i održavanje
· dostavu tehničke dokumentacije
· sve ostale troškove potrebne za potpuno izvršenje predmeta nabave.
7. PROCJENJENA VRIJEDNOST NABAVE
Procijenjena vrijednost nabave iznosi:
20.000,00 EUR bez PDV-a.
8. ROK I MJESTO ISPORUKE
Mjesto isporuke, montaže i puštanja u rad:
Hrvatski prirodoslovni muzej, Demetrova ulica 1, Zagreb.
Rok za isporuku uređaja je 10. rujna 2026., a za obradu u antracit boju, montažu i puštanje sustava u rad je najviše do 25. rujna 2026.
Ponuditelj može ponuditi kraći rok isporuke.
9. JAMSTVO I SERVIS
Ponuditelj mora osigurati jamstvo na isporučeni uređaj odnosno sustav u trajanju od najmanje:
12 mjeseci.
Ponuditelj je dužan navesti:
· trajanje jamstva
· uvjete jamstva
· ovlašteni ili osigurani servis
· procijenjeni rok odaziva u slučaju kvara
· mogućnost nabave rezervnih dijelova.
10. SADRŽAJ PONUDE
Ponuda mora sadržavati:
1. ponudbeni troškovnik
2. tehničku specifikaciju ponuđenog uređaja odnosno sustava
3. tehničku dokumentaciju proizvođača
4. podatke o jamstvu i servisu
5. rok isporuke
6. ukupnu cijenu ponude bez PDV-a
7. iznos PDV-a
8. ukupnu cijenu ponude s PDV-om
9. izjavu ponuditelja da ponuđeno rješenje ispunjava sve tražene uvjete.
11. KRITERIJ ZA ODABIR PONUDE
Kriterij za odabir ponude je:
najniža cijena prihvatljive ponude koja u potpunosti ispunjava sve zahtjeve iz tehničke specifikacije.
Naručitelj može zatražiti dodatna pojašnjenja tehničkog rješenja ako iz dostavljene dokumentacije nije moguće nedvojbeno utvrditi ispunjava li ponuđeni sustav sve tražene uvjete.
12. ROK VALJANOSTI PONUDE
Ponuda mora biti valjana najmanje 60 dana od dana isteka roka za dostavu ponuda.
13. ROK ZA DOSTAVU PONUDA
Ponude se dostavljaju najkasnije do 2. rujna 2026. do 10 sati.
14. NAČIN DOSTAVE PONUDE
Ponuda se dostavlja:
elektroničkom poštom na adresu: info@hpm.hr.
15. TROŠKOVNIK
Ponuditelj je dužan dostaviti popunjeni troškovnik koji je sastavni dio natječaja.
16. ZAVRŠNA ODREDBA
Ponuditelj podnošenjem ponude potvrđuje da je upoznat sa svim uvjetima i zahtjevima iz ovog Poziva za dostavu ponuda te da ponuđena cijena uključuje sve troškove potrebne za potpuno i funkcionalno izvršenje predmeta nabave.
Naručitelj zadržava pravo poništiti postupak jednostavne nabave prije sklapanja ugovora odnosno izdavanja narudžbenice, u skladu sa svojim internim aktima i pravilima postupka jednostavne nabave.
U Zagrebu, 26.08. 2026.

